Helene Kobbe

Helene Kobbe (født Støren 17. november 1915, død 26. mars 1988) var en norsk arkitekt. Hun var byplansjef i Oslo fra 1973 til 1980.

Kobbe ble ferdig utdannet arkitekt ved Norges tekniske høgskole i Trondheim i 1939.«Respektert veteran i Oslo», Aftenposten, aftennummeret 19. juli 1980, s. 4. Da andre verdenskrig startet ble hun ansatt i Forsvarsdepartementets opplysningskontor som kryptograf. Hun arbeidet etter dette i Brente steders regulering.. Hun begynte så i reguleringsvesenet i Aker kommune og fikk etter kommunesammenslåingen med Oslo oppgaver knyttet til regulering og byplanlegging i forbindelse med hovedstadens vekst. Kobbe ledet generalplanavdelingen i Oslo fra i ti år fram til 1973, da hun ble byplansjef.«Helene Kobbe», Aftenposten, morgenutgaven 5. april 1988, s. 12.

Kobbe var president i Norske arkitekters landsforbund og formann i Oslo Arkitektforening.«Rund Kobbe med skarpe kanter», Aftenposten, morgennummeret 7. juli 1973, s. 9.

 Referanser 



Kategori:Norske arkitekter
Kategori:Norske kryptologer
Kategori:Fødsler i 1915
Kategori:Dødsfall i 1988